grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/21-01/19

URBROJ: 2140/01-08-21-2

Krapina, 9. rujna 2021.

Krapinsko-zagorska županija, Upravni odjel za prostorno uređenje, gradnju i zaštitu okoliša na temelju članka 160. stavka 1. i članka 162. Zakona o zaštiti okoliša (“Narodne novine” broj 80/13, 153/13, 78/15, 12/18 i 118/18) i članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (“Narodne novine” broj 64/08) objavljuje

**I N F O R M A C I J U**

**o zahtjevu za ocjenu o potrebi procjene utjecaja na okoliš izgradnje građevine za uzgoj peradi kapaciteta 39 900 komada bojlera na k.č. br. 7314 k.o. Podgrađe Bistričko,**

**Općina Marija Bistrica**

**Tijelo nadležno za provedbu postupka:** Upravni odjel za prostorno uređenje, gradnju i zaštitu okoliša Krapinsko-zagorske županije, Magistratska 1, Krapina.

**Pravni temelj za vođenje postupka ocjene o potrebi procjene utjecaja zahvata na okoliš** su odredbe članka 82. stavka 1. Zakona o zaštiti okoliša i odredbe članaka 24., 25., 26. i 27. Uredbe o procjeni utjecaja zahvata na okoliš (“Narodne novine” broj 61/14, 3/17, u daljnjem tekstu: Uredba). Naime, za zahvate navedene u točki 1.5. *Građevine za intenzivan uzgoj peradi kapaciteta 20.000 komada i više u proizvodnom ciklusu* Priloga III. Uredbe, ocjenu o potrebi procjene utjecaja zahvata na okoliš provodi nadležno tijelo u županiji. Osim navedenog, člankom 27. stavkom 1. Zakona o zaštiti prirode (“Narodne novine” broj 80/13, 15/18, 14/19 i 127/19) utvrđeno je da se za zahvate za koje je određena provedba ocjene o potrebi procjene utjecaja na okoliš provodi Prethodna ocjena prihvatljivosti za područje ekološke mreže u okviru postupka ocjene o potrebi procjene.

**Nositelj zahvata:** KOKO-HAJ, obrt za uzgoj i prodaju peradi, vl. Marko Hajnić, Tugonica 51, Marija Bistrica.

**Ovlaštenik:** Kaina d.o.o., Oporovečki omajek 2, Zagreb.

**Lokacija zahvata**

Planirani zahvat nalazi se na k.č. 7314 k.o. Podgrađe Bistričko ukupne površine 9 382 m2, na administrativno-teritorijalnom području Općine Marija Bistrica, sa sjeveroistočne i zapadne strane graniči sa prometnicama, istočno od lokacije planiranog zahvata na susjednoj parceli na k.č.br. 7319/2 k.o. Podgrađe Bistričko nalazi se farma za uzgoj peradi kapaciteta 36 000 komada brojlera u jednom proizvodnom ciklusu, a zapadno od buduće farme nalazi se postojeća farma drugog vlasnika kapaciteta 30 000 komada brojlera u jednom ciklusu.

**Sažeti opis zahvata**

Predmetnim zahvatom predviđena je izgradnja građevine za uzgoj peradi kapaciteta 39 900 komada bojlera u jednom turnusu. Planiranim zahvatom predviđena je izgradnja objekata i opreme koje uključuje:

- slobodnostojeću prizemnu zgradu za uzgoj peradi ukupne bruto površine 2 585,51 m2 koja će biti podijeljena u dva dijela - upravno upravljački dio i dio predviđen za tov tj. tovilište. Zgrada za tov biti će izvedena kao čelična konstrukcija oslonjena na temelje, vanjski zidovi i strop obložiti će se poliuretanskim panelima, krov će biti izveden od čelične konstrukcije s pokrovom od termo izolacijskih panela. U objektu će biti izvedena električna instalacija za priključivanje na postojeću niskonaponsku mrežu a na krovu će se postaviti i solarni fotonaponski sustav opskrbe električnom energijom snage 30 kW. Biti će izvedena instalacija opskrbe vodom i odvodnje, opskrbe plinom, grijanja i hlađenja kao i ventilacije.

- natkriveno samostojeće prizemno spremište gnoja površine 150 m2 koje će biti izvedeno od betona do 2,1 m visine na koji je postavljena čelična konstrukcija sa dvostrešnim krovom prekrivenim trapeznim limom,

- tri sabirne jame – prva za sakupljanje otpadnih voda iz sanitarija za zaposlene kapaciteta 3,5 m3, druga za sakupljanje otpadne vode o pranja prostora tovilišta kapaciteta 20 m3 i treća za sakupljanje otpadnih voda iz dezbarijera kapaciteta 3,5 m3,

- dezbarijere – kolna i pješačka,

- dva silosa za žitarice (svaki volumena 15 m3), rekuperator i agregat,

- manipulativne i parkirne površine kao i ogradu oko farme visine 2 metra.

Detalji o zahvatu nalaze se u Elaboratu zaštite okoliša koji je objavljen uz ovu Informaciju na internetskim stranicama Krapinsko-zagorske županije ([www.kzz.hr](http://www.kzz.hr)). Elaborat zaštite okoliša izradio je ovlaštenik Kaina d.o.o. iz Zagreba, u rujnu 2021. godine.

**Sažeti opis postupka**

Nositelj zahvata je uz zahtjev o provedbi postupka ocjene o potrebi procjene utjecaja na okoliš dostavio Elaborat zaštite okoliša. Temeljem Elaborata traže se mišljenja tijela i/ili osoba određenih posebnim propisima i/ili JLP(R)S o tome da li je moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, ovaj Upravni odjel će donijeti rješenje, kojim će biti utvrđeno je li potrebno provoditi postupak procjene utjecaja na okoliš kao i rezultate Prethodne ocjene prihvatljivosti zahvata za ekološku mrežu.

**Nadležna tijela i pravne osobe s javnim ovlastima - sudionici u postupku:**

1. Ministarstvo gospodarstva i održivog razvoja, Zavod za zaštitu okoliša i prirode, Radnička cesta 80/7, Zagreb
2. Ministarstvo gospodarstva i održivog razvoja, Uprava za klimatske aktivnosti, Radnička cesta 80, Zagreb
3. Ministarstvo poljoprivrede, Uprava za poljoprivredno zemljište, biljnu proizvodnju i tržište, Ulica grada Vukovara 78, Zagreb
4. Hrvatske vode, Ulica grada Vukovara 220, Zagreb
5. Općina Marija Bistrica, Trg Pape Ivana Pavla II 34, Marija Bistrica.

**Način očitovanja javnosti na informaciju**

Javnost i zainteresirana javnost mogu dostaviti mišljenje o zahtjevu za ocjenu o potrebi procjene utjecaja zahvata na okoliš u pisanom obliku na sljedeću adresu: Upravni odjel za prostorno uređenje, gradnju i zaštitu okoliša, Krapina, Magistratska 1, u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**

Upravni odjel za prostorno uređenje, gradnju i zaštitu okoliša objavit će na svojim internetskim stranicama ([www.kzz.hr](http://www.kzz.hr)) rješenje doneseno povodom predmetnog zahtjeva.

**PROČELNIK**

mr.sc. Stjepan Bručić, dipl.ing.građ.